Source: https://www.epi.sk/zz/2016-44
Timestamp: 2020-07-10 05:46:30+00:00

Document:
44/2016 Z. z. Vyhláška o povinnej základnej kvalifikácii a pravidelnom výcviku niektorých vodičov | Aktuálne znenie
Hľadaj v 44/2016 ×
Vyhláška č. 44/2016 Z. z.Vyhláška Ministerstva dopravy, výstavby a regionálneho rozvoja Slovenskej republiky, ktorou sa vykonáva zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení neskorších predpisov
(v znení č. 130/2020 Z. z.)
§ 1 - Obsah dokumentácie kurzov základnej kvalifikácie a pravidelného výcviku [k § 11h písm. a) zákona ]
§ 2 - Kniha účastníkov kurzu [k § 11h písm. a) zákona ]
§ 3 - Triedna kniha [k § 11h písm. a) zákona ]
§ 4 - Výkaz [k § 11h písm. a) zákona ]
§ 5 - Trenažérová kniha [k § 11h písm. a) zákona ]
§ 6 - Priebeh kurzov [k § 11h písm. b) a j) zákona ]
Skúška [k § 11h písm. c) a d) zákona ] (§ 8 - § 16)
(1) Dokumentmi zaznamenávajúcimi priebeh kurzov základnej kvalifikácie a pravidelného výcviku (ďalej len „kurzy“) sú
a) kniha účastníkov kurzu,
c) výkaz o prevádzke výcvikového vozidla (ďalej len „výkaz“),
d) výkaz o prevádzke výkonného trenažéra (ďalej len „trenažérová kniha“).
(2) Dokumentácia podľa odseku 1 sa vedie v elektronickej podobe prostredníctvom jednotného informačného systému v cestnej doprave1) (ďalej len „cestný informačný systém“).
g) celkový počet vyučovacích hodín na výkonnom trenažéri.
(1) Maximálny počet účastníkov na jedného lektora v kurze základnej kvalifikácie je 20 osôb a v kurze pravidelného výcviku je 30 osôb.
(2) Rozsah jednotlivých kurzov pre vodiča nákladnej dopravy je uvedený v časti A prílohy č. 1 a rozsah jednotlivých kurzov pre vodiča osobnej dopravy je uvedený v časti B prílohy č. 1.
(3) Po absolvovaní kurzu pravidelného výcviku prevádzkovateľ školiaceho strediska oboznámi uchádzačov s postupom získania osvedčenia o pravidelnom výcviku a kvalifikačnej karty vodiča.
(4) Vzor potvrdenia o ukončení kurzu základnej kvalifikácie je uvedený v prílohe č. 2 a vzor potvrdenia o ukončení kurzu pravidelného výcviku je uvedený v prílohe č. 3.
(1) Zostavenie skúšobnej komisie sa oznamuje písomne všetkým členom skúšobnej komisie a ministerstvu.
(2) Člen skúšobnej komisie sa preukazuje menovacím dekrétom vydaným príslušným okresným úradom v sídle kraja.
(3) Skúšobná komisia sa schádza minimálne raz za tri mesiace. Skúšobnú komisiu zvoláva a jej rokovanie vedie jej predseda alebo iný člen skúšobnej komisie, ktorý ho zastupuje. Rokovanie skúšobnej komisie je neverejné.
b) od praktických jázd v kurze základnej kvalifikácie toho, kto je oslobodený od výučby teórie podľa písmena a) a ku dňu konania skúšky preukáže, že je držiteľom tej skupiny vodičského oprávnenia, na ktorú žiada o vydanie kvalifikačnej karty vodiča.
(1) Po ukončení kurzu základnej kvalifikácie sa vykonáva pred skúšobnou komisiou skúška na overenie úrovne vedomostí uchádzača. Uchádzača na skúšku prihlasuje školiace stredisko, ktoré mu vydalo potvrdenie o absolvovaní kurzu základnej kvalifikácie podaním prihlášky na okresný úrad v sídle kraja, v ktorého územnom obvode uchádzač absolvoval kurz základnej kvalifikácie.
(2) Skúška sa vykonáva písomným testom v trvaní najviac 240 minút. Test obsahuje otázky z každej z odborných tém teoretickej časti podľa prílohy č. 1 oddielu 1 zákona.
(3) Test sa skladá z 80 otázok rozdelených do 4 skupín podľa tematických okruhov. Každá skupina sa skladá z 20 otázok. Na každú otázku sú možné štyri odpovede, z ktorých iba jedna je správna.
(4) Na hodnotenie stupňom „prospel“ je potrebné odpovedať správne na 14 otázok z celkového počtu 20 otázok v rámci každej skupiny otázok.
(1) Termín a miesto konania skúšky sa určí do 30 dní odo dňa zaslania hlásenia o ukončení kurzu a v prípade opakovanej skúšky do 30 dní odo dňa neúspešne vykonanej skúšky.
(2) Prevádzkovateľ školiaceho strediska oznámi uchádzačom bezodkladne termín, miesto konania skúšky a potrebné podklady ku skúške.
(3) Uchádzačovi, ktorý sa na skúšku nedostavil alebo sa nemôže dostaviť zo závažných dôvodov a tieto dôvody riadne a včas preukáže a svoju neúčasť ospravedlní, sa určí náhradný termín.
(4) Na uchádzača, ktorý sa na skúšku nedostaví ani v náhradnom termíne bez riadneho a včasného písomného ospravedlnenia, sa hľadí ako na uchádzača, ktorý na skúške neprospel; dôvod sa uvedie v dodatku k protokolu o vykonaní skúšky.
(1) Pred začatím skúšky skúšobná komisia overí totožnosť prítomných uchádzačov podľa hlásenia o ukončení kurzu základnej kvalifikácie, potvrdenia o absolvovaní kurzu základnej kvalifikácie a na základe predloženia preukazu totožnosti a vodičského preukazu.
(2) Uchádzač sa na skúšku nepripustí, ak
a) je dôvodné podozrenie, že sa dostavil na vykonanie skúšky pod vplyvom použitia alkoholického nápoja alebo užitia inej návykovej látky alebo liekov,
b) sa na jej vykonanie dostavil oneskorene alebo
c) nepredloží preukaz totožnosti, vodičský preukaz alebo potvrdenie o absolvovaní kurzu základnej kvalifikácie.
(3) Ak sa uchádzač na skúšku podľa odseku 2 nepripustí, uchádzač je hodnotený stupňom „neprospel“ a dôvod nepripustenia na skúšku sa zapíše do dodatku k protokolu o vykonaní skúšky.
(4) Priebeh skúšky a činnosti súvisiace s jej vykonávaním organizuje predseda skúšobnej komisie alebo ním určený člen skúšobnej komisie, ktorý oboznámi uchádzačov o forme, organizácii a priebehu skúšky, právach a povinnostiach uchádzačov a o spôsobe hodnotenia skúšky.
(5) Predseda skúšobnej komisie alebo ním určený člen skúšobnej komisie
a) rozdá uchádzačom protokoly o vykonaní skúšky a písomné testy,
b) oznámi presný čas začatia a ukončenia písomného testu,
c) vysvetlí spôsob správneho zaznamenávania odpovedí na testový hárok písomného testu,
d) zabezpečí dozor a nerušený priebeh skúšky,
e) zabezpečí, aby sa v miestnosti vykonávania skúšky nachádzali len uchádzači a skúšobná komisia,
f) vysvetlí na požiadanie nejasnosti v písomnom teste, nie však správnu odpoveď,
g) zozbiera po uplynutí času skúšky vyplnené protokoly o vykonaní skúšky,
h) vyznačí nesprávne označené odpovede perom s červenou náplňou a bodovo vyhodnotí písomný test.
(6) Ak uchádzač pri skúške používa písomné, zvukové, obrazové alebo iné pomôcky, ktoré nie sú určené na skúšku, radí sa alebo získava informácie od iných uchádzačov alebo iných osôb zúčastnených na skúške alebo iným spôsobom narúša priebeh skúšky, predseda skúšobnej komisie alebo ním určený člen skúšobnej komisie skúšku preruší a rozhodne o ďalšom pokračovaní uchádzača v skúške. Dôvod prerušenia skúšky sa uvedie do dodatku k protokolu o vykonaní skúšky.
(1) Výsledky písomného testu hodnotí skúšobná komisia ustanoveným spôsobom stupňom „prospel“ alebo „neprospel“ a výsledok hodnotenia zapíše do protokolu o vykonaní skúšky. Neoddeliteľnou súčasťou protokolu o vykonaní skúšky, ktorá bola hodnotená stupňom „neprospel“, je dodatok s odôvodnením hodnotenia.
(2) Protokol o vykonaní skúšky obsahuje
b) názov školiaceho strediska, ktoré kurz vykonalo,
c) meno, priezvisko, titul a dátum a miesto narodenia uchádzača,
d) adresu bydliska a štátne občianstvo uchádzača,
e) rozsah skupín vodičského oprávnenia uchádzača,
f) číslo uchádzača z knihy uchádzačov kurzu,
g) odôvodnenie prípadnej neúspešnosti uchádzača,
h) miesto konania skúšky,
i) dátum skúšky,
j) bodové hodnotenie každého tematického okruhu dosiahnutého v písomnom teste,
k) celkové hodnotenie skúšky,
l) vlastnoručný podpis uchádzača,
m) mená, priezviská a podpisy členov skúšobnej komisie a odtlačok pečiatky príslušného okresného úradu v sídle kraja,
n) číslo písomného testu,
o) testový hárok písomného testu pre vypĺňanie odpovedí,
p) miesto pre evidenciu správneho poplatku.
(3) Výsledok skúšky predseda skúšobnej komisie alebo ním určený člen skúšobnej komisie oznámi uchádzačom ústne v deň vykonania skúšky. Neúspešného uchádzača poučí o možnosti vykonania opakovanej skúšky a úspešných uchádzačov oboznámi s postupom získania osvedčenia o základnej kvalifikácii a kvalifikačnej karty vodiča.
(4) Vzor protokolu o vykonaní skúšky je uvedený v prílohe č. 4.
(5) Vzor protokolu o skúške, ktorý vyplní predseda skúšobnej komisie, je uvedený v prílohe č. 5.
(1) Uchádzač, ktorý na skúške neprospel, môže skúšku opakovať najviac jedenkrát na opravnej skúške. Opravná skúška sa môže vykonať najskôr po siedmich dňoch odo dňa neúspešného vykonania skúšky.
(2) Ak uchádzač vykonáva opravnú skúšku iba z jedného tematického okruhu, z ktorého nevyhovel, čas na jeden tematický okruh je 60 minút. Ak uchádzač nevyhovie z viac ako jedného tematického okruhu, absolvuje opravnú skúšku v plnom rozsahu.
(3) Ak uchádzač nevyhovel ani pri opravnej skúške, ďalšiu skúšku môže vykonať až po opätovnom absolvovaní kurzu základnej kvalifikácie.
(1) Učebňa pre kurzy musí
a) zodpovedať všeobecným stavebnotechnickým požiadavkám na pobytové miestnosti 1a),
b) byť povolené jej užívanie ako učebne,
c) byť vo vlastníctve, spoluvlastníctve alebo nájme školiaceho strediska.
(3) Učebňa musí umožňovať výučbu teoretickej časti a musí mať taký rozmer, aby na každého účastníka kurzu pripadla plocha najmenej 1 m2 a najmenej 8 m2 na lektora a na učebné pomôcky pri výučbe.
(4) Na zabezpečenie výučby učebňa musí byť vybavená
c) schváleným typom identifikačného zariadenia učebne na zabezpečenie odosielania záznamu1b) z priebehu výučby teórie teoretickej časti kurzu podľa § 6 ods. 2, ktoré nie je možné premiestniť mimo schválenej učebne a umožňuje bezpečnú komunikáciu s cestným informačným systémom.
(5) Učebnými pomôckami sú
a) texty právnych predpisov, ktorých obsah je predmetom kurzov,
b) tabuľa určená na písanie alebo výpočtová technika slúžiaca na zabezpečenie výučby.
(1) Výcvikové vozidlo používané v kurzoch musí
a) spĺňať minimálne požiadavky výcvikového vozidla pri skúškach z odbornej spôsobilosti pre príslušnú skupinu, 2)
b) byť označené počas vykonávania praktických jázd alebo praktickej zručnosti na autocvičisku alebo špeciálnom autocvičisku ustanoveným spôsobom 3) tak, že nadpis AUTOŠKOLA v odnímateľnej fólii je nahradený nadpisom VÝCVIKOVÉ VOZIDLO; odnímateľný transparent s nadpisom VÝCVIKOVÉ VOZIDLO nie je požadovaný,
c) byť vo vlastníctve, nájme alebo finančnom lízingu školiaceho strediska,
d) byť vybavené schváleným typom identifikačného zariadenia výcvikového vozidla na zabezpečenie odosielania záznamu4) z priebehu praktickej časti kurzu podľa § 6 ods. 2, ktoré umožňuje bezpečnú komunikáciu s cestným informačným systémom.
(2) Dokladom preukazujúcim požiadavku podľa odseku 1 písm. c) je osvedčenie o evidencii časť II.
(1) Preukaz kontrolóra je doklad tmavočervenej farby s rozmermi 101 mm x 70 mm vyhotovený z ofsetového papiera potlačeného jemným rastrom bledočervenej farby, zaliaty do plastovej fólie.
(2) Na prednej strane preukazu kontrolóra v ľavom hornom rohu je vyznačený priestor na prilepenie farebnej fotografie s podobou držiteľa preukazu kontrolóra s rozmermi 30 mm x 35 mm, v pravej hornej časti obsahuje holografickú nálepku zasahujúcu aj na tlačivo preukazu. Holografická nálepka obsahuje zobrazenie štátneho znaku Slovenskej republiky.
(3) Pod fotografiou je uvedený text „Preukaz č." a evidenčné číslo tvoriace štvorčíslie, je vyznačený kruh na umiestnenie odtlačku pečiatky vydávajúceho orgánu a vyznačené miesto na podpis oprávnenej osoby.
(4) Vedľa fotografie je veľkými písmenami uvedený nadpis v čiernej farbe „SLOVENSKÁ REPUBLIKA, MINISTERSTVO DOPRAVY A VÝSTAVBY SR", štátny znak Slovenskej republiky, nadpis „PREUKAZ KONTROLÓRA", pod ktorým sú vyznačené riadky na uvedenie údajov o držiteľovi: priezvisko, titul, meno, orgán štátneho odborného dozoru, dátum vydania a platnosť preukazu kontrolóra.
(5) Bledočervený nadpis „PREUKAZ KONTROLÓRA" tvorí pozadie oboch strán preukazu kontrolóra. V dolnej časti je uvedený čiernymi písmenami text: „POVERENÉHO VYKONÁVAŤ ŠTÁTNY ODBORNÝ DOZOR NAD ZÁKLADNOU KVALIFIKÁCIOU A PRAVIDELNÝM VÝCVIKOM v súlade so zákonom č. 280/2006 Z. z. o základnej kvalifikácii a pravidelnom výcviku v znení neskorších predpisov na území ............................" (vyplní sa podľa správy územia, ktorá prislúcha príslušnému orgánu štátneho odborného dozoru).
(6) Na zadnej strane preukazu kontrolóra je čiernymi písmenami uvedený text, ktorý vymedzuje oprávnenia poverenej osoby pri výkone štátneho odborného dozoru podľa § 11d zákona.
(7) Vzor preukazu kontrolóra je uvedený v prílohe č. 6.
(1) Vzor žiadosti o vydanie osvedčenia o základnej kvalifikácii alebo pravidelnom výcviku je uvedený v prílohe č. 7 a vzor žiadosti o vydanie kvalifikačnej karty vodiča je uvedený v prílohe č. 8.
(2) Vzor osvedčenia o základnej kvalifikácii alebo pravidelnom výcviku vodiča osobnej dopravy je uvedený v prílohe č. 9 a vzor osvedčenia o základnej kvalifikácii alebo pravidelnom výcviku vodiča nákladnej dopravy je uvedený v prílohe č. 10.
(2) Dokumentácia o priebehu kurzu začatého a neukončeného pred zmenou registrácie podľa §13d ods. 1 zákona sa vedie podľa tejto vyhlášky v znení účinnom do 22. mája 2020.
ROZSAH KURZOV
Časť A: Rozsah kurzov pre vodiča nákladnej dopravy podľa prílohy č. 1 k zákonu
ZOV - zoznam oblastí vedomostí podľa oddielu 1 prílohy č. 1 k zákonu
PZ - počet hodín praktickej zručnosti
a) - praktická zručnosť v rámci základnej kvalifikácie je osobné vedenie výcvikového vozidla v sprievode inštruktora školiaceho strediska
b) - praktická zručnosť v rámci pravidelného výcviku sa vykoná v sprievode inštruktora školiaceho strediska v niektorej z nasledovných oblastí na autocvičisku
1. osobné vedenie výcvikového vozidla zamerané na defenzívnu a hospodárnu jazdu,
2. osobné vedenie výcvikového vozidla zamerané na manévrovanie s vozidlom v obmedzenom priestore,
3. osobné vedenie výcvikového vozidla zamerané na pristavenie vozidla na nakládku a vykládku,
4. správne upevňovanie a rozloženie nákladu na vozidlo,
5. odstrojenie plachty a bočníc nákladného vozidla a príprava na naloženie nákladu zozadu, zboku a zhora,
6. správne spojenie prípojného vozidla do jazdnej súpravy a iné zabezpečovacie úkony spojené s touto činnosťou,
7. správne používanie záznamového zariadenia v cestnej doprave,
8. správne používanie prvkov aktívnej bezpečnosti vozidla.
Časť B: Rozsah kurzov pre vodiča osobnej dopravy podľa prílohy č. 1 k zákonu
podľa Oddielu 2 podľa Oddielu 3 podľa Oddielu 4
ZOV Cieľ : Riadny Rozdielový Zrýchlený Rozdielový Riadny
1.5 12 3 6 1 1
1.6 12 3 6 2 2
2.3 30 8 15 4 3
3.8 16 4 8 3,5 2
PZ 20 a) 5a) 10 a) 2,5 a) 2 b)
Spolu ZOV + PV 280 70 140 35 35
3. osobné vedenie výcvikového vozidla zamerané na správne zastavenie vozidla na zastávke,
4. správna komunikácia vodiča s osobami so zrakovým postihnutím, so sluchovým postihnutím, s mentálnym postihnutím a s telesným postihnutím,
5. správna komunikácia vodiča s cestujúcimi ohľadne povinného používania bezpečnostných pásov cestujúcimi a súčinnosť pri nakladaní batožiny do ložného priestoru do vozidla,
6. správne používanie záznamového zariadenia v cestnej doprave,
7. správne používanie prvkov aktívnej bezpečnosti vozidla.
VZOR POTVRDENIA O UKONČENÍ KURZU ZÁKLADNEJ KVALIFIKÁCIE
VZOR POTVRDENIA O UKONČENÍ KURZU PRAVIDELNÉHO VÝCVIKU
VZOR PROTOKOLU O SKÚŠKE
VZOR ŽIADOSTI O VYDANIE OSVEDČENIA O ZÁKLADNEJ KVALIFIKÁCII ALEBO PRAVIDELNOM VÝCVIKU
VZOR ŽIADOSTI O VYDANIE KVALIFIKAČNEJ KARTY VODIČA
VZOR OSVEDČENIA O ZÁKLADNEJ KVALIFIKÁCII ALEBO PRAVIDELNOM VÝCVIKU VODIČA OSOBNEJ DOPRAVY
VZOR OSVEDČENIA O ZÁKLADNEJ KVALIFIKÁCII ALEBO PRAVIDELNOM VÝCVIKU VODIČA NÁKLADNEJ DOPRAVY
Príloha č.. 11 k vyhláške č. 44/2016 Z. z.
1) § 9 ods. 6 a § 10 ods. 7 zákona č. 387/2015 Z. z. o jednotnom informačnom systéme v cestnej doprave a o zmene a doplnení niektorých zákonov v znení neskorších predpisov.
1a) § 47 písm. c) až h) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
1b) § 27, § 29, § 30, § 32 a 33 vyhlášky Ministerstva dopravy, výstavby a regionálneho rozvoja Slovenskej republiky č. 45/2016 Z. z., ktorou sa vykonáva zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov.
2) § 22 vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.
3) § 6 vyhlášky č. 45/2016 Z. z.
4) § 26, § 28, § 30, § 31 a 33 vyhlášky č. 45/2016 Z. z.

References: § 1
 § 11

§ 2
 § 11

§ 3
 § 11

§ 4
 § 11

§ 5
 § 11

§ 6
 § 11
 § 11
 § 16
 § 6
 § 6
 § 11
 §13
 § 9
 § 10
 § 47
 § 27
 § 29
 § 30
 § 32
 § 22
 § 6
 § 26
 § 28
 § 30
 § 31